钦定古今图书集成/明伦汇编/闺媛典/第027卷 > 皇清 > 吴自亮妻汪氏
## 钦定古今图书集成/明伦汇编/闺媛典/第027卷 > 皇清 > 吴自亮妻汪氏

按《仪真县志》：“汪氏，吴自亮妻，州司马荣芝母。性至孝，通《女孝经》《内则》诸书，事翁姑温凊如礼，为妯娌表帅。亮弟自亢，娶胡氏，生荣登。胡没，继娶罗氏，生荣达。罗亡，又娶程氏抚之。亢弟自克亦娶于罗，生荣第。一切教育婚葬，亮悉身任，汪实佐之，内外始终无间。每娣姒子妇群集，所言皆《女经》大义，家人则效之。后克没” ，罗年二十八，亢没程年二十七，荣登没妻汪氏年十九，皆观感不二，历久弥坚，莫非汪氏曲成之也。